**Előterjesztés**

**Körmend Város Önkormányzata Képviselő-testülete 2019. április 25-i ülésére**

**Tárgy**: intézményvezetői pályázat véleményezése

Tisztelt Képviselő-testület!

A Szombathelyi Tankerületi Központ a csatolt megkereséssel fordult Önkormányzatunkhoz.

A Tankerületi Központ pályázatot írt ki a Körmendi Alapfokú Zene-és Táncművészeti Iskola intézményvezetői beosztására, amelyre egy pályázat érkezett a határidőig, a pályázó Morvay András, akinek személye mindannyiunk előtt ismert, hiszen ő a körmendi Fúvószenekar karnagya is.

Tisztelettel kérem a Testületet, hogy ismerje meg a pályázó szakmai pályázatát, és támogassa őt céljai megvalósításában határozatával.

**HATÁROZATI JAVASLAT**

Körmend Város Önkormányzata Képviselő-testülete megismerte Morvay András pályázónak a Körmendi Alapfokú Zene-és Táncművészeti Iskola intézményvezetői beosztására kiírt pályázati szakmai anyagát.

A Képviselő-testület úgy dönt, hogy támogatja, egyben jó szívvel ajánlja a pályázó intézményvezetői kinevezését a Körmendi Alapfokú Zene-és Táncművészeti Iskola élére.

Körmend, 2019. 04. 04.

**Bebes István**

**polgármester**